CELEX: 32020D2183
Language: fi
Date: 2020-12-21 00:00:00
Title: Komission täytäntöönpanopäätös (EU) 2020/2183, annettu 21 päivänä joulukuuta 2020, minkeissä ja muissa Mustelidae-heimoon kuuluvissa eläimissä sekä supikoirissa esiintyvästä SARS-CoV-2-tartunnasta ilmoittamiseen liittyvistä tietyistä suojatoimenpiteistä (tiedoksiannettu numerolla C(2020) 9531) (ETA:n kannalta merkityksellinen teksti)

22.12.2020   
               
               
                  FI
               
               
                  Euroopan unionin virallinen lehti
               
               
                  L 433/76
               
            
         KOMISSION TÄYTÄNTÖÖNPANOPÄÄTÖS (EU) 2020/2183,
         annettu 21 päivänä joulukuuta 2020,
         minkeissä ja muissa Mustelidae-heimoon kuuluvissa eläimissä sekä supikoirissa esiintyvästä SARS-CoV-2-tartunnasta ilmoittamiseen liittyvistä tietyistä suojatoimenpiteistä
         
            
               (tiedoksiannettu numerolla C(2020) 9531)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Vuonna 2020 on ilmoitettu SARS-CoV-2-viruksen aiheuttamista tartunnoista minkeissä ja todettu, että tartunnat voivat siirtyä sekä ihmisestä minkkiin että minkistä ihmiseen. SARS-CoV-2-tartuntojen esiintymisestä minkeissä on ilmoitettu tietyissä jäsenvaltioissa ja kolmansissa maissa. Lisäksi yksi jäsenvaltio ilmoitti covid-19-tapauksista ihmisissä, joiden tartunnat olivat peräisin minkkeihin liittyvistä virusmuunnoksista. Euroopan tautienehkäisy- ja valvontakeskuksen joulukuussa 2020 tekemät tutkimukset osoittavat, että supikoirat (Nyctereutes procyonoides ) ovat myös alttiita SARS-CoV-2:lle.
                  
               
                     (2)
                  
                  
                     Euroopan tautienehkäisy- ja -valvontakeskus (ECDC) julkaisi 12 päivänä marraskuuta 2020 nopean riskinarvioinnin minkkiin liittyvien uusien SARS-CoV-2-muunnosten havaitsemisesta.
                  
               
                     (3)
                  
                  
                     ECDC:n nopeassa riskinarvioinnissa todettiin, että minkkiin liittyvien SARS-CoV-2-muunnosten yleinen riskitaso ihmisen terveydelle voidaan määrittää alhaisesta riskistä (koko väestö) erittäin suureen riskiin (työssä altistuneet lääketieteellisesti riskialttiit henkilöt). Nopea riskinarviointi osoitti myös lisätutkimusten tarpeen sen arvioimiseksi, onko minkkiin liittyvillä SARS-CoV-2-muunnoksilla mahdollisesti vaikutuksia uudelleentartuntariskiin, vähentävätkö ne rokotteiden tehoa ja pienentävätkö ne hoidosta saatavaa hyötyä.
                  
               
                     (4)
                  
                  
                     Maailman eläintautijärjestö (OIE) antoi 12 päivänä marraskuuta 2020 covid-19-tautia ja minkkiä koskevan julkilausuman, jossa riski taudille alttiiden eläinten, kuten minkkien, kehittymisestä SARS-CoV-2-reservuaariksi todetaan maailmanlaajuiseksi huolenaiheeksi, koska viruksen siirtymisellä ihmisiin voi olla kansanterveydellisiä seurauksia.
                  
               
                     (5)
                  
                  
                     Supikoirien katsotaan olevan alttiita SARS-CoV-2-tartunnalle, ja OIE on kehottanut maita seuraamaan SARS-CoV-2-tartunnalle alttiita eläimiä, kuten minkkiä ja supikoiria, yhteinen terveys -lähestymistavan mukaisesti.
                  
               
                     (6)
                  
                  
                     Euroopan parlamentin ja neuvoston direktiivin 2003/99/EY (3) mukaisesti jäsenvaltioiden on varmistettava, että zoonoosien ja niiden aiheuttajien esiintymistä koskevat tiedot kerätään.
                  
               
                     (7)
                  
                  
                     Direktiivin 90/425/ETY 10 artiklan 1 kohdan vaatimusten mukaisesti jokaisen jäsenvaltion on ilmoitettava välittömästi muille jäsenvaltioille ja komissiolle zoonoosien, tautien tai muiden syiden, jotka todennäköisesti ovat vakava vaara eläinten tai ihmisten terveydelle, esiintymisestä alueellaan.
                  
               
                     (8)
                  
                  
                     Direktiivin 89/662/ETY 9 artiklan 1 kohdan vaatimusten mukaisesti jokaisen jäsenvaltion on ilmoitettava välittömästi muille jäsenvaltioille ja komissiolle zoonoosien, sairauksien tai muun seikan, joka saattaa olla vakava vaara eläimille tai ihmisten terveydelle, esiintymisestä alueellaan.
                  
               
                     (9)
                  
                  
                     Näiden välitöntä ilmoittamista koskevien vaatimusten lisäksi on tarpeen ottaa käyttöön tehokas ja yhdenmukaistettu ilmoitusjärjestelmä, jonka avulla kaikki asiaa koskevat tiedot voidaan vaihtaa viipymättä, jotta voidaan noudattaa yhteinen terveys -lähestymistapaa sekä taustoittaa ja tunnistaa mahdolliset riskinhallintavaihtoehdot, jotka koskevat Mustelidae-heimon eläimissä sekä supikoirissa esiintyvien minkkiin liittyvien SARS-CoV-2-muunnosten tarttumisesta aiheutuvia riskejä.
                  
               
                     (10)
                  
                  
                     Riskit, joita SARS-CoV-2:n esiintyminen minkeissä ja muissa Mustelidae-heimoon kuuluvissa eläimissä sekä supikoirissa aiheuttavat unionin epidemiologiselle tilanteelle, on arvioitava kiireellisesti, joten jäsenvaltioiden olisi toimitettava komissiolle säännöllisiä raportteja kyseisen tartunnan esiintymisestä Mustelidae-heimoon kuuluvissa pidettävissä tai luonnonvaraisissa eläimissä sekä supikoirissa. Asianmukaisen riskiviestinnän varmistamiseksi unionissa komissio toimittaa jäsenvaltioille yhteenvedon saaduista tiedoista. On aiheellista vahvistaa tässä päätöksessä raporttimalli, jossa esitetään tiedot taudinpurkauksittain ja SARS-CoV-2-virukselle alttiiden lajien mukaan jaoteltuina. Tämän päätöksen olisi tultava voimaan mahdollisimman pian direktiivissä 90/425/ETY ja direktiivissä 89/622/ETY vahvistetun oikeudellisen kehyksen puitteissa. Kerättyihin ja toimitettuihin tietoihin sovelletaan Euroopan parlamentin ja neuvoston asetusta (EU) 2016/679 (4).
                  
               
                     (11)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Jäsenvaltioiden on toimitettava komissiolle raportti kolmen päivän kuluessa siitä, kun niiden alueella on ensimmäisen kerran vahvistettu minkkien ja muiden Mustelidae-heimoon kuuluvien eläinten sekä supikoirien (Nyctereutes procyonoides) SARS-CoV-2-tartunta.
            
            
               2.   Jäsenvaltioiden on toimitettava viikoittain seurantaraportti, jos 1 kohdassa tarkoitetuissa eläimissä ilmenee uusia SARS-CoV-2-tartuntoja tai taudinpurkauksia 1 kohdassa tarkoitetun ensimmäisen vahvistetun tapauksen jälkeen. Lisäksi jäsenvaltioiden on toimitettava seurantaraportti, jos taudin epidemiologiaan ja sen zoonoottisiin vaikutuksiin tehdään merkityksellisiä päivityksiä.
            
            
               3.   Edellä 1 ja 2 kohdassa tarkoitetuissa raporteissa on jokaisen tautiesiintymän tai taudinpurkauksen osalta oltava tämän päätöksen liitteessä mainitut tiedot.
            
            
               4.   Edellä 1 ja 2 kohdassa tarkoitetut raportit on toimitettava sähköisessä muodossa, jonka komissio määrittelee pysyvässä kasvi-, eläin-, elintarvike- ja rehukomiteassa.
            
         
         
            2 artikla
            
               1.   Komissio ilmoittaa jäsenvaltioille pysyvässä kasvi-, eläin- elintarvike- ja rehukomiteassa jäsenvaltioiden 1 artiklan mukaisesti toimittamista raporteista.
            
            
               2.   Komissio julkaisee ainoastaan tiedotustarkoituksessa verkkosivustollaan päivitetyn yhteenvedon tiedoista, joita jäsenvaltioiden 1 artiklan mukaisesti toimittamiin raportteihin sisältyy.
            
         
         
            3 artikla
            Tätä päätöstä sovelletaan 20 päivään huhtikuuta 2021.
         
         
            4 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 21 päivänä joulukuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  Euroopan parlamentin ja neuvoston direktiivi 2003/99/EY, annettu 17 päivänä marraskuuta 2003, tiettyjen zoonoosien ja niiden aiheuttajien seurannasta, neuvoston päätöksen 90/424/ETY muuttamisesta ja neuvoston direktiivin 92/117/ETY kumoamisesta (EUVL L 325, 12.12.2003, s. 31).
         
            (4)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (EUVL L 119, 4.5.2016, s. 1).
      
      
         
            LIITE
            Tiedot, jotka minkeissä tai muissa Mustelidae-heimoon kuuluvissa eläimissä sekä supikoirissa, jäljempänä ’alttiit lajit’, esiintyviä SARS-CoV-2-tartuntoja koskevissa, 1 artiklassa tarkoitetuissa raporteissa on oltava
            
               1.   
               
                  Raportin päivämäärä;
               
            
            
               2.   
               
                  Jäsenvaltio;
               
            
            
               3.   
               
                  Raportin tyyppi (ensimmäistä vahvistettua tartuntaa koskeva raportti / viikoittainen seurantaraportti;
               
            
            
               4.   
               
                  Raporttiin sisältyvien taudinpurkausten/esiintymien määrä jäsenvaltiossa;
               
            
            
               5.   
               Jokaisesta taudinpurkauksesta/esiintymästä on ilmoitettava:
               
                           a)
                        
                        
                           Taudinpurkauksen/esiintymän sarjanumero jäsenvaltiossa;
                        
                     
                           b)
                        
                        
                           Pitopaikan tai muun paikan, jossa eläimiä pidettiin tai jossa ne sijaitsivat, alue ja maantieteellinen likimääräinen sijainti;
                        
                     
                           c)
                        
                        
                           Päivämäärä, jona taudinpurkausta epäiltiin;
                        
                     
                           d)
                        
                        
                           Päivämäärä, jona taudinpurkaus vahvistettiin;
                        
                     
                           e)
                        
                        
                           Diagnostiset menetelmät;
                        
                     
                           f)
                        
                        
                           Päivämäärä, jona viruksen arvioidaan kulkeutuneen pitopaikkaan tai muuhun paikkaan;
                        
                     
                           g)
                        
                        
                           Viruksen mahdollinen lähde;
                        
                     
                           h)
                        
                        
                           Toteutetut torjuntatoimenpiteet (yksityiskohtaiset tiedot (1));
                        
                     
                           i)
                        
                        
                           Pitopaikassa tai muussa paikassa olevien taudille alttiiden eläinten määrä (taudille alttiiden lajien mukaan jaoteltuna);
                        
                     
                           j)
                        
                        
                           Pitopaikassa tai muussa paikassa olevien kliinisesti tai subkliinisesti sairastuneiden eläinten määrä (taudille alttiiden lajien mukaan jaoteltuna; jos tarkkaa lukua ei ole saatavilla, ilmoitetaan arvio);
                        
                     
                           k)
                        
                        
                           Sairastuneisuus: Pitopaikassa tai muussa paikassa kliinisesti sairastuneiden sellaisten eläinten määrä (taudille alttiiden lajien mukaan jaoteltuna), joilla on covid-19-tartuntaan viittaavia oireita, suhteessa taudille alttiiden eläinten määrään, sekä lyhyt kuvaus kliinisistä oireista (jos tarkkaa lukua ei ole saatavilla, ilmoitetaan arvio);
                        
                     
                           l)
                        
                        
                           Kuolleisuus: Pitopaikassa tai muussa paikassa kuolleiden eläinten määrä (jos tarkkaa lukua ei ole saatavilla, ilmoitetaan arvio).
                        
                     
            
               6.   
               
                  Molekyyliepidemiologiaa ja merkittäviä mutaatioita koskevat tiedot;
               
            
            
               7.   
               
                  Asiaa koskevat tiedot jäsenvaltioissa sellaisista ihmisissä esiintyneistä tartunnoista, jotka liittyvät suoraan 1 artiklan 1 ja 2 kohdassa tarkoitettuihin eläimissä ilmenneisiin taudinpurkauksiin/esiintymiin;
               
            
            
               8.   
               
                  Muut asiaa koskevat tiedot.
               
            
            
               (1)  Siirtojen valvonta maan sisällä; leviämisenestovyöhykkeellä tai suojavyöhykkeellä toteutettu valvonta; jäljitettävyys; karanteeni: ruhojen, sivutuotteiden ja jätteen virallinen hävittäminen: hävittäminen; luonnonvaraisten eläinreservuaarien valvonta; vyöhykejako; desinfiointi; rokottaminen sallittu (jos rokote olemassa); ei lääkintää tartunnan saaneille eläimille eikä muita asiaa koskevia toimenpiteitä.